section_heading: Od 1944. do kraja rata
paragraph_text: Kada je nacistički režim pao, Speer je bio u relativno sigurnom području oko Hamburg. Odlučio se za zadnji riskantni potez, posjetiti Hitlera u Berlinu. Posjetio je Führerbunker, utvrdu koja je pružala zaštitu Hitleru, pogotovo od zračnih napada, gdje su on i Hitler imali dugi razgovor. Hitler je u tom razgovoru rekao Speeru kako je spreman počiniti samoubojstvo te je želio da mu se tijelo spali. Sljedećeg jutra Speer je napustio Führerbunker te je obišao oštećenu kancelariju. Vratio se u Hamburg. 29. travnja, dan prije nego što je Hitler počinio samoubojstvo, napisao je političku oporuku u kojoj je napisao da je Speera potrebno smijeniti te na njegovu poziciju postaviti njegovog podčinjenog, Karla Saura.